Trenni tagajärg. Sai soenduse ajal kossu mängides  kellelegi otsa joostud. Kokkupõrget nagu õieti ei toimunudki, aga mõne minuti pärast oli pöidla asemele puupakk kasvanud. Valutas kah veits, aga ei olnud aega minna ja külma vee alla pista. Tänaseks on sõrm sinine ja tuju jätkuvalt hea. :)  Eile õhtul aga, veel nii poole 9 paiku, laekusid ootmamatult paar (püha?) isa, et meile sauna tulla. Õhtu oli lõbus, vennad Kristuses lahkusid hilisel õhtutunnil. Millal täpselt, ei tea - kuna mina orjan riigitööl, siis läksin ära magama. Mõnevõrra kahju oli siiski  muhedast (kuigi šovinistidest macho-sigade) seltskonnast loobuda.  Ehh, peale seda nädalat veel 2 ja siis tuleb jõuluvaheaeg koos kõige sellele eelnevaga - hinded välja, "Kahelistele" järeltööde graafik, õppenõukogu jne jne. Siis veel kohustuslikud jõulupeod lastele ja täiskasvanutele, siin ja seal. äähhh. Et ikka kindel olla, et 24. detsembriks on kogu trallist kopp ees ning õigele pointile aega mõelda ei oleks. Et üldse poleks aega mõelda. Sest siis ju pole vaja tunda seda ebamugavust, mis tavaliselt  tekib, kui liiga otseti endasse vaatama eksid.    ... Pean veel ühe jutu kirjutama. Kohalikule kooli ajalehele. Hää küll siis.